За потребите на проектот “Развој на микро-претпријатија на жени во преку-граничната област” кој се реализира во рамките на „Програмата за прекугранична соработка на поранешната југословенска Република Македонија – Албанија за 2014 и 2015”, а врз основа на Договорот за грант, Центарот за управување со промени - ЦУП испраќа:

**ПОКАНА ЗА ДОСТАВУВАЊЕ ПОНУДИ 04/2018**

**за ангажирање на консултантска куќа за обезбедување на експерти – Советници за обука и изработка на бизнис планови во фаза на основање и инвестициски планови за развој на микро-претпријатијата во сопственост на жени**

1. Центарот за управување со промени - ЦУП во рамките на проектот „Развој на микро-претпријатија на жени во преку-граничната област”, кој се реализира во рамките на „Програмата за прекугранична соработка на поранешната југословенска Република Македонија – Албанија за 2014 и 2015”, има потреба од ангажирање на консултантска куќа која ќе обезбеди ангажирање на советници за обука и воспоставување на бизнис планови и изработка на инвестициски планови за развој на микроп-претпријатијата во сопственост на жени**.**
2. Опис на услугата

Услугата предвидена со набавката е **неделива.**

Услугата предвидена со набавката се состои од следните **два типа на услуги:**

**Ангажман на советници за обука и воспоставување на бизнис планови во фаза на основање микро-претпријатија во сопственост на жени.**

Советниците треба да ги реализираат следниве активности.

* Програмирање и подготовка на програми со посебен фокус кон започнување на бизнис кое вклучува развој и елаборирање на бизнис идеја, идентификување производи и услуги за продажба, градење на бизнис компетенции, управување со фирма и разработка на план за управување со ризици, како и развој на детален финансиски план и согледување на исплатливоста. Целната група во овој лот се нерегистрирани бизнис иницијативи на жени во Полошкиот регион.
* Реализација на 6 тематски работилници со индивидуално насочување на целните групи во контекст на горенаведените теми. Работилниците треба да обезбедат поддршка која вклучува запознавање со темите, разработка и учење, и изработка на бизнис план како краен продукт. Темите нa работилниците треба да бидат поставени во следните области: градење на деловни компетенции, развој на бизнис план, намалување на ризикот, пристап до пазарот/маркетинг на производи, продажба и финансиско планирање и исплатливост.

**Ангажман на советници за обука и изработка на планови за развој на инвестиции на микро-претпријатија во сопственост на жени.**

Советниците треба да ги реализираат следниве активности.

* Програмирање и подготовка на програми со посебен фокус кон елаборирање и развој на идна инвестиција, која ќе биде насочена кон зголемување на обемот на производи, набавка на опрема, развој на нови производи или услуги, усовршување и надградба на постоечките активности за настап на пазарот и маркетинг, пристап до нови пазари и воведување во нов инвестициски циклус.
* Реализација на 6 тематски работилници за поддршка и развој на бизнисот, разработка на нови деловни инвестиции и проширување на бизнисот преку консултации на индивидуално или секторско ниво со цел да се изгради конкурентна предност за реализација на новиот инвестициски план. Поддршката ќе биде посебно поврзана со планирање, подобрување и извршување на деловни стратегии и изработка на инвестициски план за потребите на жените претприемачи.

Понудените експерти од страна на добавувачите може да бидат ангажирани во двете области предвидени со оваа набавка, во случај ако поседуваат соодветно искуство или квалификации.

Во рамки на двете области, треба да бидат опфатени следните поспецифични активности:

Реализација на интервјуа со жените кои сакаат да основаат бизнис или жените претприемачи кои веќе основале свое микро-претпријатие: закажување и реализација на интервјуа или кратки состаноци со претходно идентификувани кандидати - жени претприемачи од полошкиот регион, кои ќе бидат идентификувани од страна на претставниците на проектот; Овие интервјуа или состаноци имаат за цел да се дефинира каков вид на потреби за обука имаат и кои и какви вештини треба да се стекнат или унапредат кај избраните кандидати-жени претприемачи.

Изготвување на работен пакет на материјали: советниците е потребно да изготват соодветен пакет на работни материјали, кои ќе соодветствуваат на наведените теми.

Реализација и изведба на 6 работилници или обуки според претходно подготвената програма придружена со соодветни вежби и материјали за учесниците; Во рамки на овој дел, секоја од жените низ 6-те работилници би требало да разработува сопствен бизнис план за основање или инвестициски план за развој; Како резултат се очекува дека повеќе од 80% од вклучените кориснички навистина ќе го изработат и финализираат овој документ;

Изготвување на краен извештај од работилниците, кој вклучува информации за ефектот од обуките, разработка на следни потреби за обука, вештини кои недостигаат, неопходни компетенции ставени во контекст на иден развој, методи на учење и пракса како и доставување на изработените бизнис планови во склоп на реализицијата на активностите.

**Кориснички групи:** Во рамки на првиот тип на услугата, се работи со две групи корисници од по 25 лица или вкупно 50 лица, жени идни претприемачи организирани во два наврати во текот на спроведувањето на задачите. Во рамки на вториот тип на услуга се работи со група од максимум 25 лица, жени сопственички на микро-претпријатија со која се работи за текот на целиот период назначен за спроведување на задачите. Корисничките групи ќе бидат обезбедени и идентификувани од страна на претставниците на проектот.

Подетален опис на услугите во проектната задача се наоѓа во документот ToR кој е дел од овој повик.

1. **Фази на спроведување (прелиминарна временска рамка)**

Предвидено е услугата се реализира за вкупно 72 работни денови или по 36 работни денови за секоја од предвидените услуги. Истата треба да се испорача во временска рамка од 14 месеци започнувајќи од октомври 2018-та година заклучно со ноември 2019 година. Фазите на реализација се дадени во документот ТоР во прилог. *ЦУП го задржува правото на измена на временската рамка за испорака на нарачаната услуга од страна на добавувачот во зависност од претходно реализираните активности кои се во рамките на овој проект.*

1. За набавката ќе се ангажираат експерти со искуство и познавање на областите наведени во проектната задача. За реализација на оваа проектна задача, ЦУП во согласност со одредбите од договорот за проектот, ќе спроведе повик за доставување на понуди.
2. За таа цел, ве молиме да ни доставите Ваша понуда за горе наведенава покана. Истата треба да содржи квалитативна односно техничка и финансиска понуда.

**Квалитативната или техничката понуда** треба да се состои од:

* Портфолио на организацијата, кое вклучува листа со референци на слични задачи во претходните 3 години и краток опис на изведените активности поврзани со типот на задачата која се предвидува во овој повик
* Предлог методологија за изведба на задачата и временска рамка
* Биографии на ескперти

**Финансиската понуда** треба да се достави во следниот формат (изразено во број на денови потребни за подготовка и изведба на задачите):

|  |  |  |  |  |
| --- | --- | --- | --- | --- |
| **Р.бр.** | **Опис на производ/услуга** | **Број на денови** | **Единечна цена** **во бруто износ** | **Вкупна цена во бруто износ** |
| **1.** | **Советници за обука и разработка на бизнис план за основање на бизнис** |  |  |  |
| а) | Реализација на интервјуа и кратки состаноци |  |  |  |
| б) | Изготвување на работен пакет на материјали |  |  |  |
| в) | Реализација и изведба на еднодневни обуки (вкупно 6) |  |  |  |
| г) | Техничка поддршка во изработка на бизнис планот |  |  |  |
| д) | Подготовка на извештај и препораки |  |  |  |
| **Вкупно:** |  |  |  |
| **2.** | **Советници за обука и изработка на планови за инвестиции во развој** |  |  |  |
| а) | Реализација на интервјуа и кратки состаноци |  |  |  |
| б) | Изготвување на работен пакет на материјали |  |  |  |
| в) | Реализација и изведба на еднодневни обуки (вкупно 6) |  |  |  |
| г) | Техничка поддршка во изработка на бизнис планот |  |  |  |
| д) | Подготовка на извештај и препораки |  |  |  |
| **Вкупно:** |  |  |  |
| **ТОТАЛ:** |  |  |  |

6. Изборот на најповолен добавувач ќе се изврши преку евалуација на доставените квалитативни и финансиски понуди (60 бодови за квалитативната понуда и 40 бодови за финансиската понуда. Во процесот на евалуација ќе се примени двостепена постапка, односно првенствено ќе се врши оценка на квалитетот, а потоа на цената на доставените понуди. Финансиските понуди ќе бидат отворени, само за оние понудувачи кои ќе освојат минмум 31 бод, од предвидениот максимум (60 бода) за квалитет.

**7. Услови и начин на плаќање**

Плаќањето ќе се изврши на следниов начин:

* 30% од сумата по потпишување на договорот
* 30% од сумата по завршетокот на половина од предвидените работилници и
* 40% во рок од 30 дена по завршувањето на експертската задача, и доставување на сите извештаи и материјали.

1. **Начин на доставување на понудите**

Понудите се доставуваат во писмена форма. Во понудата потребно е финансиската понуда да биде издвоена во посебен плик и да биде означена. Понудата се доставува во еден затворен плик, во кој ќе биде содржана издвоената финансиска понуда на кој во долниот лев агол треба да стои ознаката „НЕ ОТВОРАЈ“ и бројот на повикот 04/2018 на кој се однесува понудата. Во средината на пликот треба да биде назначена точната адреса на проектот: „Развој на микро-претпријатија на жени во преку-граничната област”, Центар за управување со промени, ул. Рајко Жинзифов 44/1, Скопје. Пликот не смее да содржи никаква ознака со која би можел да се идентификува испраќачот – понудувачот.

Доставувањето на понудите се врши по пошта или во канцелариите на ЦУП. Краен рок на доставување на понудите е до **27.09.2018 година до 16:00 часот.**

Понудите што ќе пристигнат по наведениот рок, како и оние кои не се изработени според пропозициите на повикот, нема да бидат земени предвид.

Сите дополнителни појаснувања може да се добијат написмено, на е-маил адреса на ЦУП, info@cup.org.mk и gordana.veljanovska@cup.org.mk, најдоцна до 25.09.2018 година.

**Рок на важност на понудата:** најмалку 45 дена. Рокот на важност на понудата треба да биде наведен во истата.

Повикот за набавката ќе биде објавен и на веб страната на Центарот за управување со промени-ЦУП

 **Неда Малеска Сачмароска**

**Извршен директор**

 **Центар за управување со промени**

Листа на добавувачи кои се поканети да достават понуда согласно Повик 04/2018 – набавка на услуги

* Друштво за консултантски услуги

Drustvo za konsultantski uslugi ACT - Darko Janevski d.janevski@act.com.mk

* MK Експорт – Kalin Babusku kalin.babusku@macedonia-export.com
* Вработување - Katerina Mihajlov katerinamihajlov@vrabotuvanje.com.mk
* Евросимовски Консалтинг - Mihajlo Evrosimovski mihajlo@evrosimovski.mk
* Трајковски Партнерс
* Trajkovski Partners – Viktorija Sazdova - viktorija.sazdova@tpconsulting.com.mk

Поканетите понудувачи се избрани од листата на претходни соработници на Центарот за управување со промени и со пребарување на интернет на соодветни компании кои обезбедуваат услуги во областа на бизнис и претприемништвото.

Скопје, Македонија